কোভিড: গত ২৪ ঘন্টায় করোনাভাইরাসে রেকর্ড সংখ্যক মৃত্যু বাংলাদেশে
বাংলাদেশের স্বাস্থ্য অধিদপ্তর জানিয়েছে গত ২৪ ঘণ্টায় করোনাভাইরাসে আক্রান্ত হয়ে ২৩১ জনের মৃত্যু হয়েছে, যেটা একটি রেকর্ড।
এ নিয়ে দেশটিতে এ পর্যন্ত কোভিড-১৯এ মোট ১৮,১২৫ জনের মৃত্যু হলো।
স্বাস্থ্য অধিদপ্তরের হিসেব অনুযায়ী, গত ১১ই জুলাই ২৩০ জনের মৃত্যু হয়েছিল।
স্বাস্থ্য অধিদপ্তর বলছে, গত ২৪ ঘণ্টায় বাংলাদেশে করোনাভাইরাস শনাক্ত হয়েছেন ১৩,৩২১ জন।
এ নিয়ে মোট শনাক্ত হলেন ১১ লাখ ১৭ হাজার ৩১০ জন।
গত একদিনে ৪৫ হাজার ১২ টি নমুনা পরীক্ষা করে শনাক্তের এসব তথ্য পাওয়া গেছে বলে স্বাস্থ্য অধিদপ্তর জানিয়েছে।
মারা যাওয়া ব্যক্তিদের মধ্যে ১৩৬ জন পুরুষ আর ৯৫ জন নারী। এদের মধ্যে বেশিরভাগই হাসপাতালে চিকিৎসাধীন অবস্থায় মারা গেছে।
গত চব্বিশ ঘণ্টায় সবচেয়ে বেশি মৃত্যু ঘটেছে ঢাকা বিভাগে।
এদিন ৭৩ জন করোনাভাইরাসে আক্রান্ত হয়ে মারা যাওয়ার তথ্য দিয়েছে স্বাস্থ্য অধিদপ্তর।
এর পরেই রয়েছে খুলনা বিভাগে। সেখানে ৫৭ জনের মৃত্যু হয়েছে।
করোনাভাইরাসের ভারতীয় ধরনটি আসলে ঠিক কী?
কোভিড থেকে সেরে ওঠার পরও যেসব জটিলতা থেকে যায়
কেন ও কিভাবে তৈরি হয় করোনাভাইরাসের ভ্যারিয়্যান্ট, কতোটা ক্ষতিকর?
বাড়িতে বসে কোভিড-১৯ চিকিৎসা: যে ছয়টি বিষয় মনে রাখবেন
স্বাস্থ্য অধিদপ্তর জানিয়েছে, গত ২৪ ঘণ্টায় সুস্থ হয়েছেন ৯,৩৩৫ জন আর মোট সুস্থ হয়েছেন ৯ লাখ ৪১ হাজার ৩৪৩ জন।
স্বাস্থ্য অধিদপ্তরের তথ্য অনুযায়ী, গত ২৪ ঘণ্টায় নমুনা পরীক্ষার বিচারে শনাক্তের হার ২৯.৫৯  শতাংশ।
বাংলাদেশে গত বছরের মার্চের ৮ তারিখে প্রথম করোনাভাইরাস শনাক্ত হওয়ার তথ্য দিয়েছিলো স্বাস্থ্য বিভাগ।

বাংলাদেশের স্বাস্থ্য অধিদপ্তর জানিয়েছে গত ২৪ ঘণ্টায় করোনাভাইরাসে আক্রান্ত হয়ে ২৩১ জনের মৃত্যু হয়েছে, যেটা একটি রেকর্ড।